
1. Asjaolud ja menetluse käik

Narva Kreenholmi Gümnaasiumi direktor esitas 14.09.2018. a Narva Linnavalitsuse Kultuuriosakonnale taotluse nr 2-4/82, milles õppeasutuse juht taotleb suurendada õppeasutuse klassides õpilaste arvu 2018/2019. õppeaastaks. Taotlusega palub kool suurendada õpilaste arvu 2.C, 3.A, 3.C, 5.A, 5.C ja 8.C klassis 25 õpilaseni. Õpilaste arvu suurendamisele klassides on Narva Kreenholmi Gümnaasiumi hoolekogu nõusoleku andnud (14.09.2018. a protokoll nr 6-3/1) ning kõik määratud klassiruumid vastavad Vabariigi Valitsuse 30.05.2013. a määruse nr 84 „Tervisekaitsenõuded koolidele“ §-s 7 toodud nõuetele.

2. Õiguslikud alused

1. Vastavalt põhikooli- ja gümnaasiumiseaduse § 26 lõikele 3 võib kooli pidaja erandjuhul direktori ettepanekul ja hoolekogu nõusolekul suurendada õpilaste arvu üle seaduses sätestatud piirnormi üheks õppeaastaks konkreetses klassis juhul, kui kõik tervisekaitse- ja ohutusnõuded on täidetud.
1. Narva Linnavolikogu delegeeris 23.09.2010. a määrusega nr 31 „Koolieelse lasteasutuse seaduse § 24² lõikes 3 lasteasutuse pidaja pädevusse ning põhikooli- ja gümnaasiumiseaduses kooli pidaja pädevusse antud ülesannete lahendamise delegeerimine Narva Linnavalitsusele“ põhikooli- ja gümnaasiumiseaduse § 26 lõikega 3 ettenähtud küsimuse lahendamise Narva Linnavalitsusele.

3. Otsus
[bookmark: _GoBack]Suurendada õpilaste arvu Narva Kreenholmi Gümnaasiumi 2.C, 3.A, 3.C, 5.A, 5.C ja 8.C klassis 2018/2019. õppeaastaks 25 õpilaseni.

4. Rakendussätted
1. Korraldus jõustub seadusega sätestatud korras.
1. Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

